'વિભાને એ ગુણ એની મમ્મી નિમુ પાસેથી વારસામાં મળ્યો છે.' હરિવલ્લભદાસે સામે બેઠેલા ત્રણેય પુત્રો સામે નજર ફેરવીને કહ્યું.' મારામાં ધંધાદારી આવડત અને ચાલાકી ખરી, પણ ઉગ્રતા અને આક્રમકતા જરાયે નહીં. એ બાબતમાં મંજુ પણ શાંત અને સૌમ્ય. એને લીધે હું, આદિત્ય અને ભાસ્કર પ્રમાણમાં શાંત. શાલુ પણ એની મા જેવી ઘરરખ્ખુ ગૃહિણી બની ગઇ છે.' વિચારમગ્ન દશામાં જ એમણે વિભાકર સામે જોયું. 'આમ તો નિર્મળા પણ ગરીબ ગાય જેવી રાંક હતી. એના સ્વભાવની બધી સારપ વિભાકરને વારસામાં મળી છે. વધારાના બોનસ તરીકે ભગવાને હિંમત અને આક્રમકતાની ભેટ એને આપી છે.'